Diari Oficial de la Generalitat Valenciana


Sumari del DOGV 3851, del 05-10-2000 (2000/8045)

ACORD de 26 de setembre de 2000, del Govern Valencià, pel qual es declara d'urgent ocupació els béns i drets subjectes a expedient d'expropiació forçosa de l'Ajuntament de Segorbe (Castelló).
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3851

Data del DOGV
:   05-10-2000

Secció del DOGV
:   V. ALTRES ANUNCIS - F) EXPROPIACIONS

Número del document
:   2000/8045


Data del document
:   26-09-2000

Organisme emissor
:   Conselleria de Justícia i Administracions Públiques

Tipus de document
:   Acord

Descriptors 

:   * Segorbe
    * expropiació
    * administració local

ACORD de 26 de setembre de 2000, del Govern Valencià, pel qual es declara d'urgent ocupació els béns i drets subjectes a expedient d'expropiació forçosa de l'Ajuntament de Segorbe (Castelló). [2000/X8045]
  
El Govern Valencià, en la reunió del dia 26 de setembre de 2000, adoptà l'acord següent:
  
L'Ajuntament Segorbe, després de subscriure conveni amb la Generalitat Valenciana per a desplegar les previsions del Pla Especial de Protecció i Reforma Interior (PEPRI), del Conjunt Històric de Segorbe, i el compliment dels requisits legals, va sol·licitar la declaració d'ocupació urgent dels béns i drets afectats per l'expedient d'expropiació forçosa per a l'execució del projecte de ?Deixar vista la Torre de la Presó?.
  
Aquesta declaració d'ocupació urgent es justifica per les raons següents:
  
L'obra ha de dur-se a terme amb celeritat, ja que l'adquisició de l'immoble està prevista en el Conveni subscrit entre la Generalitat i l'Ajuntament, per a desplegar el PEPRI, a fi de deixar vista la Torre de la Presó, declarada Bé d'Interès Cultural, la qual cosa justifica àmpliament acudir a aquest procediment especial.
  
La relació de propietaris, béns i drets afectats per l'expedient va ser sotmesa a informació pública i notificada individualment als interessats, que presentaren al·legacions alguns d'ells; les quals es van resoldre pel ple de la Corporació. Hi consten l'aprovació del projecte d'obres, l'acta de replantejament i retenció de crèdit.
  
Per tot això, i considerant les facultats conferides pel Reial Decret 3.318/1983, de 25 d'agost, i d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la Disposició Final Segona de la Llei de la Generalitat Valenciana 5/1983, de 30 de desembre, a proposta del conseller de Justícia i Administracions Públiques, el Govern Valencià
  
ACORDA
  
Declarar l'ocupació urgent dels béns i drets subjectes a expedient d'expropiació forçosa, instruït per l'Ajuntament de Segorbe, per a l'execució del projecte de ?Deixar vista la Torre de la Presó?.
  
Relació de béns afectats:
  
Propietari: senyor Marcelino Martínez Font.
  
Inscripció registral: Registre de la Propietat de Segorbe
  
Tom 39, llibre 17, foli 192, finca registral 3576.
  
Límits: dreta: Manuel Fajardo; esquerra: carrer de la Torre, i fons: Torre Romana (Torre de la Presó).
  
El present Acord haurà de publicar-se en el Diari Oficial de la Generalitat Valenciana, als efectes de l'article 56.2 del Reglament d'Expropiació Forçosa; perquè els interessats, una vegada publicada la relació i fins el moment de l'alçament de l'acta prèvia, puguen formular per escrit al·legacions, davant de la corporació local expropiadora, als efectes d'esmenar possibles errors que s'hagen patit en relacionar els béns afectats per l'ocupació urgent.
  
Aquest acord posa fi a la via administrativa en virtut de l'article 109.c) de la Llei 30/1992, de 26 de novembre. Els interessats podran interposar contra ell els següents recursos:
  
a) Recurs potestatiu de reposició davant del Govern Valencià, en el termini d'un mes, comptador a partir des de l'endemà de la publicació de l'Acord en el Diari Oficial de la Generalitat Valenciana. Contra la desestimació expressa del recurs potestatiu de reposició o, si fa el cas, contra la desestimació presumpta del mateix pel transcurs d'un mes, es podrà interposar en el termini de dos mesos recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana. En cas de haver-se interposat recurs administratiu potestatiu de reposició, no es podrà interposar recurs contenciós administratiu fins que el primer siga resolt expressament o se n'haja produït la desestimació presumpta pel transcurs d'un mes. Això d'acord amb allò establit en els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; i 46 de la Llei 29/1988, de 13 de juliol, Reguladora de la Jurisdicció Contenciosa Administrativa.
  
b) Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptador a partir de l'endemà de la publicació de l'Acord en el Diari Oficial de la Generalitat Valenciana, d'acord amb els articles 10 i 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjudici que els interessats puguen exercir qualsevol altra via que estimen oportuna.
  
València, 26 de setembre de 2000
  
El conseller secretari del Govern Valencià,
  
JOSÉ JOAQUÍN RIPOLL SERRANO